Document ID: 32004D0691

32004D0691
L 314/14
SLUŽBENI LIST EUROPSKE UNIJE
ODLUKA KOMISIJE
od 7. listopada 2004.
o izmjeni Odluke 2002/840/EZ o donošenju popisa odobrenih objekata za ozračivanje hrane u trećim zemljama
(priopćena pod brojem dokumenta C(2004) 3679)
(Tekst značajan za EGP)
(2004/691/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 1999/2/EZ Europskog parlamenta i Vijeća od 22. veljače 1999. o usklađivanju zakonodavstava država članica u odnosu na hranu i sastojke hrane podvrgnute ionizirajućem zračenju (1), a posebno njezin članak 9. stavak 2.,
budući da:
(1)
U skladu s Direktivom 1999/2/EZ, hrana podvrgnuta ionizirajućem zračenju ne smije se uvoziti iz treće zemlje osim ako je obrađena u objektu za ozračivanje koji je odobrila Zajednica.
(2)
Početni popis odobrenih objekata utvrđen je Odlukom Komisije 2002/840/EZ (2).
(3)
Komisija je primila zahtjev za odobrenje jednog objekta za ozračivanje u Turskoj i jednog u Švicarskoj putem njihovih nadležnih tijela. Stručnjaci Komisije pregledali su objekte za ozračivanje kako bi provjerili udovoljavaju li zahtjevima Direktive 1999/2/EZ, a posebno jamči li službeni nadzor udovoljavanje zahtjevima članka 7. te Direktive. Nadležna tijela obiju zemalja dala su zadovoljavajuće odgovore na sve prijedloge sadržane u završnom izvješću.
(4)
Od pristupanja Mađarske Zajednici 1. svibnja 2004., nije više primjereno navoditi objekt za ozračivanje te države članice u Prilogu Odluci 2002/840/EZ. Taj objekt bit će dodan u popis odobrenih objekata za ozračivanje u državama članicama iz članka 7. stavka 4. Direktive 1999/2/EZ.
(5)
Odluku 2002/840/EZ stoga treba izmijeniti na odgovarajući način.
(6)
Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Prilog Odluci 2002/840/EZ zamjenjuje se Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 7. listopada 2004.

Labels: 18
15
17
5